
ΑΠ 27786
ΘΕΜΑ: Αίτημα για διορισμό ιατρών στο Ε.Σ.Υ

Με ιδιαίτερη έκπληξη πληροφορηθήκαμε ότι ξεκίνησαν να εξετάζονται αιτήσεις μετάταξης  υπαλλήλων των κλάδων ΠΕ Ιατρών, ΠΕ Ιατρών Ειδικοτήτων, αλλά και άλλων επιστημόνων υγείας που έλαβαν πτυχίο ιατρικής και τίτλο ιατρικής ειδικότητας, μεταξύ άλλων σε Νοσοκομεία ή Κέντρα Υγείας ή και στον κλάδο Ιατρών  Ε.Σ.Υ., με εισαγωγικό βαθμό Επιμελητή Β`, σε συνιστώμενες προσωποπαγείς θέσεις, σύμφωνα με τη διάταξη του άρθρου 58 του ν. 3918/2011. 

Δεν είμαστε αντίθετοι στη ρύθμιση αυτή, αλλά αντίθετοι στο γεγονός ότι ενώ αυτές οι διαδικασίες προωθούνται, αφενός οι κρίσεις των ιατρών ΕΣΥ έχουν ανασταλεί, και κυρίως αφετέρου οι διορισμοί των ιατρών του κλάδου ΕΣΥ οι οποίοι έχουν ήδη επιλεγεί από τα αρμόδια Συμβούλια έχουν κυριολεκτικά παγώσει, παραγνωρίζοντας το γεγονός ότι στην πλειονότητα των περιπτώσεων οι επιλεγέντες ιατροί υπηρετούν ήδη στο ΕΣΥ, ώστε να μην εμπίπτουν στην ποσόστωση των διορισμών. 
Για λόγους τουλάχιστον ισότητας, αλλά και νομιμότητας σας καλούμε άμεσα να προχωρήσετε και στους διορισμούς εκείνων των συναδέλφων που επιλέγησαν να καταλάβουν μία θέση του κλάδου ιατρών ΕΣΥ μετά από μία σκληρή και χρονοβόρα διαδικασία. 

